# Dennis Hopper

| Dennis Hopper |
| --- |
|  Dennis Hopper Hollywood Walk of Famella maaliskuussa 2010. |
| Henkilötiedot |
| **Syntynyt** | 17. toukokuuta 1936 Dodge City, Kansas, Yhdysvallat |
| **Kuollut** | 29. toukokuuta 2010 (74 vuotta) Venice, Kalifornia, Yhdysvallat |
| Ammatti | näyttelijä |
| Puoliso | Victoria Duffy (1996–2010) |
| Näyttelijä |
| Aktiivisena | 1955–2009 |
| Merkittävät roolit | *Blue Velvet* *Easy Rider – matkalla* *Ilmestyskirja. Nyt* *True Romance* *Speed – Kuoleman kyydissä* |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Dennis Hopper** (17. toukokuuta 1936 Dodge City, Kansas, Yhdysvallat – 29. toukokuuta 2010 Venice, Kalifornia, Yhdysvallat) oli yhdysvaltalainen näyttelijä ja elokuvaohjaaja. Hän näytteli lähes 200 elokuvassa tai televisiosarjassa. Hopper oli lisäksi tuottelias valokuvaaja, taidemaalari ja kuvanveistäjä.

## Ura

### Uran alku

Hopper syntyi 1936 Dodge Cityssä Kansasin osavaltiossa. Hän kasvoi isovanhempiensa syrjäisellä maatilalla, ja muutti perheensä kanssa 1949 San Diegoon. Hän aloitti siellä vanhempiensa vastustuksesta huolimatta käydä draamakursseilla Old Globe Theatressa.

Hopperin ensimmäinen elokuva oli *Nuori kapinallinen* (1955). Hän ystävystyi pääosaesittäjän James Deanin kanssa. Tästä tuli Hopperin taiteellinen esikuva, ja tämä kannusti Hopperia metodinäyttelemisen pariin. Hopper sai roolin myös Deanin elokuvasta *Jättiläinen* (1956), jossa hän teki herkän roolin öljymiljönäärin poikana.

### Hankalasta maineesta *Easy Rideriin*

Hopperin seuraavia elokuvia olivat *Kuolemanloukku O.K. Corral* (1956), *Ihminen ja paholainen* (1957), *Raivoisat miehet* (1958) ja *Key Witness* (1960). Hopper oli varsinkin *Raivoisien miesten* kuvauksissa yhteenotoissa ohjaaja Henry Hathawayn kanssa, ja hän muun muassa kieltäytyi useiden päivien ajan ohjauksesta. Hän oli jo sitä ennen saanut mainetta hankalasta käytöksestään, ja *Raivoisien miesten* jälkeen Warner Brothers purki hänen sopimuksensa.

Hopperilla oli 1960-luvulla vaikeuksia saada töitä, sillä monet ohjaajat ja tuottajat pitivät häntä vaikeana, väittelynhaluinen ja väkivaltaisesti temperamenttinen. Hän teki kuitenkin pieniä pahiksen rooleja muun muassa elokuvissa *Lannistumaton Luke* (1963), *Voittamattomat veljekset* (1965) ja *Kova kuin kivi* (1969). Hän näytteli myös muun muassa avaruusvampyyrielokuvassa *Queen of Blood* (1966) ja psykedeelielokuvassa *Trippi* (1967).

Hopper ja myös *Trippi*-elokuvassa näytellyt Peter Fonda sekä Terry Southern käsikirjoittivat ja keräsivät rahoituksen syrjäytyneitä nuoria kuvanneeseen road movieen *Easy Rider – matkalla* (1969). Hopperin ohjaama elokuva yhdisti huumeita, rockmusiikkia, väkivaltaa ja vastakulttuuriasennetta. Se myös esitti moottoripyörät vapauden koneita. Elokuvasta tuli nuorten suosikki, ja se tienasi kolmessa vuodessa yli 60 miljoonaa dollaria maailmanlaajuisesti, vaikka se oli tehty vain 400 000 dollarilla. Hopperista ja Fondasta tuli populaarikulttuurin ikonihahmoja, ja he saivat myös parhaan alkuperäisen käsikirjoituksen Oscar-ehdokkuuden.

### Päihdeongelmaa ja sivuraiteille

*Easy Riderin* menestyksen jälkeen Universal Pictures antoi Hopperille vapaat kädet ja miljoonan dollarin budjetin. Hän lähti muun muassa ystäviensä Kris Kristoffersonin, Michelle Phillipsin ja Peter Fondan kanssa Peruun kuvaamaan elokuvaa ”siitä miten Amerikka tappaa itsensä”. Potter ohjasi metafiktiivisen *The Last Movien* (1971), jossa hän itse näytteli messiaskompleksista kärsivää stuntnäyttelijää. Hopper käsikirjoitti ennen elokuvan julkaisua myös omaelämäkerrallisen dokumentin *The American Dreamer* (1971). Siinä seurataan häntä editoimassa *The Last Movieta* ja välillä häntä paasaamassa hippifilosofiaa, kylpemässä naisten kanssa ja ampumassa aseilla. Elokuva varmasti hänen maineensa Hollywoodin eksentrisempänä miehenä, eikä hän tehnyt seuraavaan 15 vuoteen pääsääntöisesti kuin ulkomaalaisia elokuvia tai pienen budjetin taide-elokuvia.

Hopperin 1970-luvun elokuvien taso vaihtelee huomattavasti. Hän teki tuona aikana kuitenkin yhden arvostetuimmista rooleistaan, sillä hän näytteli Tom Ripleytä Wim Wendersin elokuvassa *Amerikkalainen ystävä* (1977). Hän oli myös kuvajournalistina Francis Ford Coppolan elokuvassa *Ilmestyskirja. Nyt*. Hän käytti tuolloin huomattavasti huumeita ja teki roolinsa pitkälti improvisoiden.

Hopperin kolmas ohjaustyö oli Kanadassa tuotettu *Tyttö nimeltä Cebe* (1980). Se kertoo 15-vuotiaasta punk-henkisestä tytöstä, jonka alkoholisti-isää Hopper itse esitti. Se sai Yhdysvaltain-ensi-iltansa vasta kolme vuotta myöhemmin. Se sai hyvän vastaanoton ja oli edistämässä Hopperin paluuta Hollywoodiin.

### Uran elpyminen 1980-luvulla

Hopper aloitti 1983 vieroitushoidon. Peter Biskindin kirjan mukaan Hopper käytti tuolloin päivässä kolme grammaa kokaiinia sekä marihuanaa ja joi 30 olutta. Hopper pääsi kuiville ja näytteli Matt Dillonin alkoholisti-isää Coppolan elokuvassa *Taistelukala* (1983). Hänen uransa alkoi elpyä 1980-luvun puolivälissä.

Vuonna 1986 ilmestyi peräti viisi Hopperin elokuvaa. Hän näytteli David Lynchin ohjaamassa elokuvassa *Blue Velvet – ja sinisempi oli yö* psykopaattista ja sadistista kidnappaajaa Frank Boothia. Hopper muisteli myöhemmin haastattelussa, että oli soittanut Lynchille saatuaan roolin ja kertonut valitsijoiden tehneen oikean valinnan ja sanonut ”Minä olen Frank.” Hopperin vuoden 1986 elokuviin kuuluvat myös *Viimeinen heitto*, *The American Way*, *Tuhon ranta* ja *The Texas Chainsaw Massacre 2*. *Viimeisestä heitosta* hän sai Oscar-ehdokkuuden parhaasta miessivuosasta. Siinä hän teki koskettavan roolin pienen kaupungin koripallojoukkueen alkoholistina valmentajana, joka haki sovitusta lapsilleen.

Hopperin vuoden 1987 elokuvia olivat *Musta leski* ja *Katujen Casanova*. Hän ohjasi 1988 väkivaltaisen mutta realistisen jengielokuvan *Colors – jengit*, jonka pääosissa olivat Robert Duvall ja Sean Penn. Hopperin seuraavan ohjautyö oli *Tulileikki* (1989), jossa hän näytteli myös pääosaa yhdessä Jodie Fosterin kanssa. Sen ohjaajaksi merkittiin kuitenkin Hopperin vaatimuksesta pseudonyymi Alan Smithee, kun se leikattiin muotoon, jota hän ei hyväksynyt.

### Viimeiset vuodet

Hopper Jack Nicholsonin seurassa Oscar-gaalassa vuonna 1990.
Hopper tuntui leikkivän omalla legendallaan ja aiemmilla rooleillaan elokuvassa *Flashblack*, jossa hän näyttelee pakosalla olevaa radikaalia aktivistia. Hopperin 1990-luvun roolit monet olivatkin varsin epätavallisia. Hän oli parhaimmissa suorituksissaan miellyttävä mutta kylmäverinen tappaja. Hän teki sivuroolit muun muassa elokuvissa *True Romance* (1993) ja *Speed – Kuoleman kyydissä* (1994). Hopperin musta huumori piti monet hänen 1990-luvun keskenkertaiset jännityselokuvat pinnalla. Hänen viimeinen ohjaustyönsä oli puolestaan komedia *Kuka sieppaa kenet?* (1994). Hän näytteli myös taidekauppiasta elokuvassa *Basquiat* (1996).

Hopper teki urallaan myös joitakin televisiorooleja ja sai muun muassa Emmy-ehdokkuuden elokuvasta *Mies nimeltä Paris Trout* (1991). Hän näytteli myös serbialaista sotarikollista televisiosarjassa *24* (2002) ja musiikkituottajaa sarjassa *Crash* (2008–2009). Hopper oli republikaani, ja hän oli vuonna 2008 mukana monien muiden oikeistonäyttelijöiden, kuten Jon Voightin, Kelsey Grammerin ja James Woodsin, kanssa mukana liberalismia satirisoivassa elokuvassa *An American Carol*.

Hopper on myös lainannut ääntään videopeleihin *Hell: A Cyberpunk Thriller*, *Black Dahlia* ja *Grand Theft Auto: Vice City*. Hopper sai tähden Hollywood Walk of Famelle 26. maaliskuuta 2010.

### Valokuvaajana ja taiteilijana

Hopper sai huomiota myös valokuvaajana ja taidemaalarina. Hän valokuvasi urallaan muun muassa taiteilijoita Jasper Johns ja Andy Warhol, joihin hänellä oli läheinen suhde. Hänen muihin kohteisiin kuuluivat muun muassa Martin Luther King ja näyttelijät Paul Newman ja John Wayne. Hopperin maalaukset edustivat useaa tyyliä, ja hänen teoksistaan oli 2001 retrospektiivi Alankomaiden Stedelijk-museossa.

## Yksityiselämä

Vuonna 2009 hän sairastui eturauhassyöpään. Kun syövän todettiin metastasoituneen luihin asti, hänelle ennustettiin kuukauden verran elinaikaa. Hopper kuoli 29. toukokuuta 2010.

Dennis Hopper avioitui viisi kertaa. Ensimmäisen vaimonsa Brooke Haywardin kanssa (1961–1969) kanssa hän sai tyttären. Laulaja Michelle Phillipsin kanssa avioliittoa kesti vain kaksi viikkoa vuonna 1970. Hopper ja Daria Halprin avioituivat vuonna 1972, ja heille syntyi tytär. Avioero tuli vuonna 1976. Seuraava vaimo oli Katherine LaNasa vuosina 1989–1992, ja he saivat pojan. Hopper solmi viimeisen, pitkäaikaisimman avioliiton Victoria Duffyn kanssa vuonna 1996, ja he saivat tyttären. Tammikuussa 2010 Hopper haki avioeroa, mutta se ei ehtinyt astua voimaan ennen hänen kuolemaansa. Dennis Hopperilta jäi myös kaksi lastenlasta.

## Filmografia

### Näyttelijänä

| Vuosi | Suomenkielinen nimi | Englanninkielinen nimi | Rooli | Muita huomioita |
| --- | --- | --- | --- | --- |
| 1955 | *Nuori kapinallinen* | *Rebel Without a Cause* | Goon |  |
| *Kuolin tuhat kertaa* | *I Died a Thousand Times* | Joe |  |
| 1956 | *Jättiläinen* | *Giant* | Jordan Benedict III |  |
| 1957 | *Kuolemanloukku O.K. Corral* | *Gunfight at the O.K. Corral* | Billy Clanton |  |
| *Ihminen ja paholainen* | *The Story of Mankind* | Napoleon Bonaparte |  |
| *Sayonara* | *Sayonara* | MP in Kelly’s House / MP at Tokyo Airport (äänirooli) |  |
| 1958 | *Raivoisat miehet* | *From Hell to Texas* | Tom Boyd |  |
| *Swiss Family Robinson* | *Swiss Family Robinson* | Fritz |  |
| 1959 | *Nuori maa* | *The Young Land* | Hatfield Carnes |  |
| 1960 | *Avaintodistaja* | *Key Witness* | William “Cowboy” Tomkins |  |
| 1961 | *Night Tide* | *Night Tide* | Johnny Drake |  |
| 1964 | *The Thirteen Most Beautiful Boys* | *The Thirteen Most Beautiful Boys* | ? |  |
| *Tarzan and Jane Regained… Sort of* | *Tarzan and Jane Regained… Sort of* | ? |  |
| 1965 | *Voittamattomat veljekset* | *The Sons of Katie Elder* | Dave Hastings |  |
| 1966 | *Queen of Blood* | *Queen of Blood* | Paul Grant |  |
| 1967 | *Trippi* | *The Trip* | Max |  |
| *Lannistumaton Luke* | *Cool Hand Luke* | Babalugats |  |
| 1968 | *Mustat paholaiset* | *The Glory Stompers* | Chino |  |
| *Hirttäkää heidät!* | *Hang ’Em High* | The Prophet |  |
| *Panic in the City* | *Panic in the City* | Goff |  |
| *Head* | *Head* | mies ravintolassa |  |
| 1969 | *Easy Rider – matkalla* | *Easy Rider* | Billy | Parhaan alkuperäiskäsikirjoituksen Oscar-ehdokkuus yhdessä Peter Fondan ja Terry Southernin kanssa |
| *Kova kuin kivi* | *True Grit* | Moon |  |
| 1971 | *The Last Movie* | *The Last Movie* | Kansas |  |
| 1972 | *The Other Side of the Wind* | *The Other Side of the Wind* | ? |  |
| *Crush Proof* | *Crush Proof* | ? |  |
| 1973 | *Kid Blue* | *Kid Blue* | Bickford Waner |  |
| 1976 | *Hullu koira* | *Mad Dog Morgan* | Daniel Morgan |  |
| 1977 | *Tracks* | *Tracks* | Jack Falen |  |
| *Amerikkalainen ystävä* | *Der amerikanische Freund* | Tom Ripley |  |
| *Les apprentis sorciers* | *Les apprentis sorciers* | A Spy |  |
| 1978 | *Couleur chair* | *Couleur chair* | Mel, le photographe |  |
| *L’ordre et la sécurité du monde* | *L’ordre et la sécurité du monde* | Medford |  |
| 1979 | *Ilmestyskirja. Nyt* | *Apocalypse Now* | Photojournalist |  |
| *Las flores del vicio* | *Las flores del vicio* | Chicken |  |
| 1980 | *Tyttö nimeltä Cebe* | *Out of the Blue* | Don |  |
| 1981 | *Reborn* | *Reborn* | Rev. Tom Hartley |  |
| *Hurjapäät* | *King of the Mountain* | Cal |  |
| 1982 | *Human Highway* | *Human Highway* | Cracker / Stranger |  |
| 1983 | *Taistelukala* | *Rumble Fish* | isä |  |
| *Verinen viikonloppu* | *The Osterman Weekend* | Richard Tremayne |  |
| *White Star* | *White Star* | Kenneth Barlow |  |
| 1984 | *Viidakkosoturit* | *Euer Weg führt durch die Hölle* | ? |  |
| *Tappava tehtävä* | *Slagskämpen* | Miller |  |
| 1985 | *Mätämunat* | *O.C. and Stiggs* | Sponson |  |
| *Tehtävä Las Vegasissa* | *Stark* | Lieutenant Ron Bliss | Televisioelokuva |
| *Time Busters* | *My Science Project* | Bob Roberts |  |
| 1986 | *The American Way* | *The American Way* | kapteeni |  |
| *Poliisimurha* | *Stark: Mirror Image* | Lieutenant Ron Bliss | Televisioelokuva |
| *Teksasin moottorisahamurhaaja 2* | *The Texas Chainsaw Massacre 2* | Lieutenant “Lefty” Enright |  |
| *Tuhon ranta* | *River’s Edge* | Feck |  |
| *Blue Velvet – ja sinisempi oli yö* | *Blue Velvet* | Frank Booth | Parhaan miessivuosan Golden Globe-ehdokkuus |
| *Viimeinen heitto* | *Hoosiers* | Shooter | Parhaan miessivuosan Oscar-ehdokkuus Parhaan miessivuosan Golden Globe-ehdokkuus |
| 1987 | *Running Out of Luck* | *Running Out of Luck* | Video Director |  |
| *Suoraan helvettiin* | *Straight to Hell* | I.G. Farben |  |
| *Musta leski* | *Black Widow* | Ben Dumers |  |
| *Katujen Casanova* | *The Pick-up Artist* | Flash Jensen |  |
| 1989 | *Black Leather Jacket* | *Black Leather Jacket* | Kertoja (äänirooli) | Televisioelokuva |
| *Blood Red* | *Blood Red* | William Bradford Berrigan |  |
| *Sodan kahleet* | *Chattahoochee* | Walker Benson |  |
| 1990 | *Flashback* | *Flashback* | Huey Walker |  |
| *Tulileikki* | *Catchfire* | Milo |  |
| 1991 | *Mies nimeltä Paris Trout* | *Paris Trout* | Paris Trout |  |
| *The Indian Runner* | *The Indian Runner* | Caesar |  |
| *Ristitulessa* | *Doublecrossed* | Barry Seal | Televisioelokuva |
| *Viimeinen majapaikka* | *Eye of the Storm* | Marvin Gladstone |  |
| 1992 | *Sunset Heat* | *Sunset Heat* | Carl Madson |  |
| *Nails* | *Nails* | Televisioelokuva |
| *Murhan mysteeri* | *The Heart of Justice* | Austin Blair | Televisioelokuva |
| 1993 | *Kiehuntapisteessä* | *Boiling Point* | Rudolph ”Red” Diamond |  |
| *Super Mario Bros.* | *Super Mario Bros.* | presidentti Koopa |  |
| *Red Rock West* | *Red Rock West* | Lyle |
| *True Romance* | *True Romance* | Clifford Worley |  |
| 1994 | *Kuka sieppaa kenet* | *Chasers* | Doggie |  |
| *Speed – Kuoleman kyydissä* | *Speed* | Howard Payne |  |
| *Witch Hunt* | *Witch Hunt* | H. Phillip Lovecraft | Televisioelokuva |
| 1995 | *Etsi ja tuhoa* | *Search and Destroy* | Dr. Luther Waxling |  |
| *Waterworld* | *Waterworld* | Deacon |  |
| 1996 | *Kielletty suhde* | *Carried Away* | Joseph Svenden |  |
| *Space Truckers* | *Space Truckers* | John Canyon |  |
| *Basquiat* | *Basquiat* | Bruno Bischofberger |  |
| *The Last Days of Frankie the Fly* | *The Last Days of Frankie the Fly* | Frankie |  |
| *Raamattu: Simson ja Delila* | *Samson and Delilah* | Generale Tariq | Televisioelokuva |
| 1997 | *My Little Hollywood* | *My Little Hollywood* | Mr. Golf |  |
| *Blackout – Muistikatkoksia* | *The Blackout* | Mickey Wayne |  |
| *Top of the World* | *Top of the World* | Charles Atlas |  |
| *Tien pää* | *Road Ends* | Sheriffi Ben Gilchrist |  |
| 1998 | *Meet the Deedles* | *Meet the Deedles* | Frank Slater |  |
| 1999 | *Justice* | *Justice* | ? | Televisioelokuva |
| *Edtv* | *Edtv* | Henry ”Hank” Pekurny |  |
| *Straight Shooter* | *Straight Shooter* | Frank Hector |  |
| *Jeesuksen poika* | *Jesus’ Son* | Bill |  |
| *The Venice Project* | *The Venice Project* | Roland / Salvatore |  |
| *Bad City Blues* | *Bad City Blues* | Cleveland Carter |  |
| 2000 | *Lured Innocence* | *Lured Innocence* | Rick Chambers |  |
| *Enkeli-Michael* | *Michael Angel* | Lewis Garou |  |
| *Viattomuuden uhrit* | *The Spreading Ground* | Ed DeLongpre |  |
| *Saaliin hinta* | *Luck of the Draw* | Giani Ponti |  |
| *Jason and the Argonauts* | *Jason and the Argonauts* | Pelias | Televisioelokuva |
| *The Prophet’s Game* | *The Prophet’s Game* | Vincent Swan |  |
| *Held for Ransom* | *Held for Ransom* | JD |  |
| 2001 | *Ticker* | *Ticker* | Alex Swan |  |
| *Kalman kierre* | *Choke* | Henry Clark |  |
| *Knockaround Guys* | *Knockaround Guys* | Benny Chains |  |
| *L.A.P.D.: To Protect and to Serve* | *L.A.P.D.: To Protect and to Serve* | kapteeni Elsworth |  |
| 2002 | *Tulessa syntynyt 2* | *Firestarter 2* | James Richardson | Televisioelokuva |
| *Unspeakable* | *Unspeakable* | Warden Earl Blakely |  |
| *Leo vs. Stephen* | *Leo vs. Stephen*  | Horace |  |
| *The Target – Tähtäimessä* | *The Target* / *The Piano Player* | Robert Nile |  |
| 2003 | *Suspense* | *Suspense* | kertoja | Televisioelokuva |
| *The Night We Called It a Day* | *The Night We Called It a Day* | Frank Sinatra |  |
| 2004 | *Legacy* | *Legacy* | CHP Officer |  |
| *Vangittu* | *The Keeper* | Krebs |  |
| *Out of Season* | *Out of Season* | Harry Barlow |  |
| *Viimeinen kosto* | *The Last Ride* | Ronnie Purnell | Televisioelokuva |
| 2005 | *House of 9* | *House of 9* | Isä Duffy |  |
| *Americano* | *Americano* | Riccardo |  |
| *The Crow: Wicked Prayer* | *The Crow: Wicked Prayer* | El Niño |  |
| *Kuolleiden valtakunta* | *Land of the Dead* | Kaufman |  |
| 2006 | *Hoboken Hollow* | *Hoboken Hollow* | Sheriff Greer |  |
| *10th & Wolf* | *10th & Wolf* | Matty Matello |  |
| *Memory* | *Memory* | Max Lichtenstein |  |
| 2008 | *Hell Ride* | *Hell Ride* | Eddie Zero |  |
| *Sleepwalking* | *Sleepwalking* | Mr. Reedy |  |
| *Kauneuden valta* | *Elegy* | George O’Hearn |  |
| *Swing Vote* | *Swing Vote* | Donald Greenleaf |  |
| *Palermo Shooting* | *Palermo Shooting* | Frank |  |
| *An American Carol* | *An American Carol* | Judge |  |
| 2010 | *Alfa ja Omega* | *Alpha and Omega* | Tony (äänirooli) |  |

### Ohjaukset

| Vuosi | Suomenkielinen nimi | Englanninkielinen nimi | Huomioita |
| --- | --- | --- | --- |
| 1969 | *Easy Rider – matkalla* | *Easy Rider* | myös käsikirjoitus yhdessä Peter Fondan ja Terry Southernin kanssa Oscar-ehdokkaana parhaasta alkuperäisestä käsikirjoituksesta |
| 1971 | *The Last Movie* | *The Last Movie* | Stewart Sternin käsikirjoitus Hopperin tarinan mukaan |
| 1980 | *Tyttö nimeltä Cebe* | *Out of the Blue* | myös käsikirjoittajana |
| 1988 | *Colors – jengit* | *Colors* |  |
| 1990 | *Tulileikki* | *Catchfire* | ohjaus Alan Smitheen kanssa |
| *Hot Spot – kuumat paikat* | *The Hot Spot* |  |
| 1994 | *Kuka sieppaa kenet* | *Chasers* |  |

## Lähteet

## Aiheesta muualla

* Kuvia tai muita tiedostoja aiheesta **Dennis Hopper** Wikimedia Commonsissa

* Dennis Hopper Internet Movie Databasessa. (englanniksi)
* Dennis Hopper  Elonetissä.
* Immonen, Petri: Muistot: Dennis Hopper, näyttelijä, ohjaaja. *Helsingin Sanomat*. Arkistoitu 26.5.2014.